রাজপুত্রের প্রথম ইচ্ছের ব্যাপারেই রাজা অদ্ভূতচন্দ্র একটুখানি টাল খেয়েছেন। মন্ত্রী ঘরে ঢুকে বললেন- মহারাজ !  - উঃ ! বাবাজীর দ্বিতীয় ইচ্ছেটা কি বল।  - মহারাজ ! এবারে রাজকোষ ! বড়ো গোছের একটা নিঃশ্বাস ছাড়তে ছাড়তে মন্ত্রী বললেন।  - য়্যাঁ ! কি বললে ? রাজকোষ ? জিজ্ঞাসা করলেন রাজা।  - হ্যাঁ মহারাজ ! রাজকোষ।  - হুঃ  ! রাজা ডানহাতের আঙ্গুল দিয়ে কপালের রগ টিপে ধরে একটু ভাবলেন। তারপর বললেন - দিয়ে দাও।  - দিয়ে দেবো ? রাজকোষ !  - হ্যাঁ, ইচ্ছে পূরণতো করতেই হবে।